4.7.2023
SL
Uradni list Evropske unije
C 236/13
POSTOPKI V ZVEZI Z IZVAJANJEM POLITIKE KONKURENCE
EVROPSKA KOMISIJA Predhodna priglasitev koncentracije (Zadeva M.11082 – ARP / GRI / JV) Zadeva, primerna za obravnavo po poenostavljenem postopku (Besedilo velja za EGP)
(2023/C 236/05)
1.
Komisija je 27. junija 2023 prejela priglasitev predlagane koncentracije v skladu s členom 4 Uredbe Sveta (ES) št.
139/2004 (1).
Ta priglasitev zadeva naslednji podjetji: — Agencja Rozwoju Przemysłu S.A. („ARP“, Poljska), ki je pod končnim nadzorom Poljske, — GRI Renewable Industries, S.L. („GRI“, Španija), katerega končni obvladujoči podjetji sta skupaj Acek Group in Mitsui Group.
Podjetji ARP in GRI pridobita v smislu člena 3(1)(b) in člena 3(4) uredbe o združitvah skupni nadzor nad skupnim podjetjem.
Koncentracija se izvede z nakupom delnic v novoustanovljeni družbi, ki je skupno podjetje.
2.
Poslovne dejavnosti zadevnih podjetij so:
— dejavnosti podjetja ARP na svetovni ravni segajo od upravljanja portfeljskih podjetij in nepremičnin do ohranjanja kulturne dediščine.
Podjetje ARP je prek svojega odvisnega podjetja dejavno tudi na področju proizvodnje in distribucije vetrnih stolpov na kopnem, — podjetje GRI proizvaja in dobavlja kovinske sestavne dele za vetrne turbine, torej vetrne stolpe (na kopnem in na morju), prirobnice in ulitke.
Podjetje GRI je dejavno na svetovni ravni.
3.
Poslovne dejavnosti skupnega podjetja bodo: razvoj, gradnja in upravljanje obrata za proizvodnjo vetrnih stolpov na morju v Gdansku na Poljskem.
4.
Po predhodnem pregledu Komisija ugotavlja, da bi se za priglašeno koncentracijo lahko uporabljala uredba o združitvah.
Vendar končna odločitev o tem še ni sprejeta.
V skladu z Obvestilom Komisije o poenostavljenem postopku obravnave določenih koncentracij na podlagi Uredbe Sveta (ES) št.
139/2004 (2) je treba opozoriti, da je ta zadeva primerna za obravnavo po postopku iz Obvestila.
5.
Komisija zainteresirane tretje osebe poziva, naj ji predložijo morebitne pripombe glede predlagane transakcije.
Komisija mora pripombe prejeti najpozneje v 10 dneh po datumu te objave.
Pri tem vedno navedite sklicno številko: (1) UL L 24, 29.1.2004, str.
1 (uredba o združitvah).
(2) UL C 366, 14.12.2013, str. 5.